**Էսհաք Ջահանգիրի** (պարս.՝ اسحاق جهانگیری, հունվարի 10, 1957(1957-01-10), Սիրջան, Քերմանի նահանգ, Իրան), Իրանի քաղաքական գործիչ, երկրի գործող առաջին փոխնախագահը։ 1997 թվականից մինչև 2005 թվականը Ջահանգիրին եղել է արդյունաբերության և հանքերի նախարար՝ նախագահ Մոհամադ Խաթամիին առընթեր։

Վաղ կյանք և կրթություն
----------------------

Էսհաք Ջահանգիրին ծնվել է 1958 թվականի հունվարի 21-ին Քերման նահանգի Սիրջան գավառում։ Ավարտել է Քերմանի համալսարանի ֆիզիկայի ֆակուլտետը։ Ակտիվ էր հեղափոխական խմբերում, նախքան իրանական հեղափոխությունը մի անգամ վիրավորվել է շահ Մոհամմադ Ռեզա Փահլավիի զորքերի կողմից։ Ավելի ուշ նա ստացել է փիլիսոփայության դոկտորի աստիճան Թեհրանի Ազադ Իսլամական համալսարանի գիտահետազոտական մասնաճյուղում արդյունաբերական կառավարման համար։

Գործունեություն
---------------

Իսլամական հեղափոխությունից հետո Ջահանգիրին սկսել է քաղաքական գործունեությունը։ 1980 թվականի հուլիսին դարձել է Քերմանի գյուղատնտեսության բաժնի պետի տեղակալ։ 1982 թվականինին դարձել է այդ բաժնի պետ, իսկ 1984 թվականի խորհրդարանական ընտրությունների ժամանակ ընտրվել է որպես Իրանի խորհրդարանի անդամ։ 1988 թվականին վերընտրվել է հաջորդ ընտրություններում։ 1992 թվականի սեպտեմբերի 1-ին Էսհաքը նշանակվել է Սպահանի նահանգապետ, նախագահ Ալի Ակբար Հաշեմի Ռաֆսանջանին այդ պաշտոնում փոխարինել է Գուլամհոսեյն Կարբասշին։ 1997 թվականի օգոստոսի 20-ին Ջահանգիրին նախագահ Մոհամմադ Խաթամիի կողմից նշանակվել է արդյունաբերության և հանքերի նախարարի պաշտոնակատար։ Նրա պորտֆելը հետագայում փոխվել է արդյունաբերության և հանքերի նախարարի։ 2005 թվականին Իրանի նախագահ է դարձել Մահմուդ Ահմադինեժադը, Ջահանգիրին հեռացվել է նախարարի պաշտոնից։

2008 թվականին լուրեր էին շրջանառվում, որ Ջահանգիրին կառաջադրվի խորհրդարանում, սակայն նա հերքել է այդ ենթադրությունը։ 2013 թվականին եղել է նախագահական ընտրություններին մասնակցելու հավանական թեկնածու, սակայն դրել է իր թեկնածությունը Աքբար Հաշեմի Ռաֆսանջանիի օգտին։ 2013 թվականի հուլիսի 23-ին հաղորդագրություններ հայտնվեցին, որ Ջահանգիրին կդառնա առաջին փոխնախագահը և այդ պաշտոնում կնշանակվի Հասան Ռոհանիի երդմնակալությունից հետո։ 2013 թվականի օգոստոսի 5-ին Հասան Ռուհանին Էսհաք Ջահանգիրիին նշանակել է առաջին փոխնախագահ՝ այդ պաշտոնում փոխարինելով Մոհամմադ Ռեզա Ռահիմիին։

Ծանոթագրություններ
------------------

1. ↑  "Президент Ирана Х. Рухани назначил своим заместителем реформатора Э. Джахангири. :: РосБизнесКонсалтинг". Արխիվացված է the original 2015 թ․ սեպտեմբերի 24-ին. Retrieved 2021 թ․ ապրիլի 19.
2. 1 2  "Cabinet Members of Iran". The Iranian Trade Association Inc. 2000 թ․ մարտի 2. Արխիվացված է the original 2011 թ․ հոկտեմբերի 7-ին.
3. ↑  "Identification Document of Six Presidential Candidates". *Tabnak* (in պարսկերեն). 2017 թ․ ապրիլի 21.
4. ↑  Valinejad, Afshin. "Parliament Approves Iran Cabinet". *Associated Press*.
5. ↑  "Iranian President Names New Ministers to Parliament". *People Daily*. 2001 թ․ հունվարի 4.
6. ↑  "سرفصل اخبار چهارشنبه 2شهريو1384" (in Iranian). The Presidency of The Islamic Republic of Iran. 2006. Արխիվացված է the original 2007 թ․ հոկտեմբերի 11-ին.`{{cite web}}`: CS1 սպաս․ չճանաչված լեզու (link)
7. ↑  "Iran Reformers Struggle for Impact in Parliament". *Turkish Weekly*. 2008 թ․ օգոստոսի 1. Արխիվացված է the original 2011 թ․ հունիսի 15-ին.
8. ↑  هشت نفر از اعضای کابینه روحانی نهایی شدند +اسامی Archived 2013-07-23 at Archive.is Iran Elect
9. ↑  اسامی 33 نفر از اعضای کابینه دولت تدبیر و امید/ تغییرات در فهرست نهایی تا روز تحلیف ادامه دارد Archived 2013-07-29 at Archive.is Iran Elect
10. ↑  Tabnak News